L 166/22 Jurnalul Oficial al Uniunii Europene 27.6.2012 REGULAMENTUL (UE) NR. 555/2012 AL COMISIEI din 22 iunie 2012 de modificare a Regulamentului (CE) nr. 184/2005 al Parlamentului European şi al Consiliului privind statisticile comunitare ale balanței de plăți, ale comerţului internațional cu servicii și ale investițiilor străine directe, în ceea ce priveşte actualizarea cerințelor referitoare la date și a definițiilor COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 184/2005 al Parla- mentului European și al Consiliului privind statisticile comu- nitare ale balanţei de plăți, ale comerţului internațional cu servicii şși ale investițiilor străine directe (), în special articolul 10, întrucât: (1) Regulamentul (CE) nr. 184/2005 stabileşte un cadru comun pentru realizarea sistematică a statisticilor Uniunii privind balanța de plăţi, comerțul internațional cu servicii şi investițiile străine directe. (2) Este necesar să se actualizeze cerințele referitoare la date şi definițiile din Regulamentul (CE) nr. 184/2005 ținând cont de schimbările economice și tehnice, aliniindu-le la standardele internaționale care prevăd normele generale pentru elaborarea statisticilor privind balanța de plăți, comerțul internațional cu servicii şi investițiile străine directe. (3)  Măsurile prevăzute în prezentul regulament sunt în conformitate cu avizul Comitetului pentru balanța de plăți, ADOPTĂ PREZENTUL REGULAMENT: Articolul 1 Anexele la Regulamentul (CE) nr. 184/2005 se înlocuiesc cu textul din anexa la prezentul regulament. Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Se aplică de la 1 ianuarie 2014. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 22 iunie 2012. () JO L 5, 8.2.2005, p. 23. Pentru Comisie Președintele Josă Manuel BARROSO